Humbertus Eco

Humbertus Eco (natus Alexandriae Statiellorum die 5 Ianuarii 1932; mortuus Mediolani die 19 Februarii 2016) fuit philosophus, linguisticae et semioticae eruditus, et scriptor mythistoriarum. Praesertim fabula Il nome della rosa ('Nomen rosae') anno 1980 edita innotuit. Professor universitatis Bononiensis et Academicus Lynceorum fuit.

 Vita 
Humbertus Eco alumnus fuit universitatis Taurinensis, ubi anno 1956 propter dissertationem Il problema estetico in San Tommaso laureatus est. Ibidem annis ab 1956 ad 1964 philosophiam docuit eodemque tempore editor meruit apud RAI, catenam televisificam, ubi cum Furio Colombo, Ioanne Vattimo, Emmanuele Milano, Fabiano Fabiani, Angelo Guglielmi inter eruditos piratas (corsari) appellatos comprehensus est, qui, Philiberto Guala duce, res culturales modo graviori in programmata televisifica introducere curabant.

Mox commentationes librosque de divulgatione populari scripsit, atque semioticae studere coepit. Libellos Versus: quaderni di studi semiotici anno 1971 ipse condidit et usque ad mortem direxit. Apud universitates Mediolanensem et Florentinam brevius temporis spatium docuit, sed anno 1975 professor semioticae factus est studii Bononiensis, ubi multos annos manens rector instituti communicationis praesesque scholae superioris scientiarum humanisticarum meruit. Eisdem annis apud universitates longinquiores tam Americanas quam Europaeas praelectiones habebat. Ab anno 1985 usque 2016, cum La bustina di Minerva epistulam perpetuam apud hebdomadarium L'espresso contribueret.

Mythistoriam primum anno 1980 divulgavit, titulo Il nome della rosa, qua vitam et philosophiam monachorum mediaevalium inquisitionemque in facinora latentia stylo admodum erudito in melodrama convertit, disperditionem operis Aristoteliani De comoediaHoc opus secundus liber De Arte poëtica fuisse creditur, quem Aristoteles nuntiasse videtur et quem non habemus. modo fictivo explicans, amico Georgio Ludovico Borges per bibliothecam mirabilem bibliothecariumque orbatum alludens. Huius libri gratia praemium Strega anno 1981 accepit. Liber a fere omnibus acclamatus, in multas linguas conversus, in pelliculam accommodatus est anno 1986 productam. Mox alias mythistorias historicas conscripsit quae sunt: Il pendolo di Foucault ('Pendulum Foucaultianum', 1988), de ficta conspiratione illusorioque Templariorum thesauro; L'isola del giorno prima (1994); Baudolino (2000), de exploratoribus mediaevalibus; La misteriosa fiamma della regina Loana ('Flamma arcana Loanae reginae', 2004), de memoria perdita; Il cimitero di Praga ('Sepulcretum Pragensis') 2010), de antisemitismo crescenti; Numero Zero (2015), de corruptione politica in Italia. Quae fabulae, laudibus semper renovatis divulgatae, a paucioribus perlegebantur.

 Opera 
 Selecta de philosophia et semiotica
 1975 : Trattato di semiotica generale
 1979 : Lector in fabula: la cooperazione interpretativa nei testi narrativi
 1984 : Semiotica e filosofia del linguaggio
 1990 : I limiti dell'interpretazione
 1993 : La ricerca della lingua perfetta nella cultura europea

 De divulgatione populari
 1963 : Diario minimo
 1964 : Apocalittici e integrati
 1973 : Il costume di casa
 1976 : Il superuomo di massa: studi sul romanzo popolare
 1992 : Il secondo diario minimo

 De rebus politicis aliisque
 1997 : Cinque scritti morali
 2000 : La bustina di Minerva 
 2006 : A passo di gambero

 Mythistoriae
 1980 : Il nome della rosa
 1988 : Il pendolo di Foucault
 1994 : L'isola del giorno prima
 2000 : Baudolino
 2004 : La misteriosa fiamma della regina Loana
 2010 : Il cimitero di Praga
 2015 : Numero Zero

Notae

 Bibliographia 
 De vita
 "Schriftsteller Umberto Eco gestorben" in Der Standard (20 Februarii 2016)
 Michael Nerlich, Umberto Eco. Die Biographie. Tubingae: Francke, 2010
 Ian Thomson, "Umberto Eco obituary" in The Guardian (20 Februarii 2016)

 De opere
 Peter Bondanella, Umberto Eco and the open text. Semiotics, fiction, popular culture. Cantabrigiae: Cambridge University Press, 1997.
 Peter Bondanella, ed., New Essays on Umberto Eco. Cantabrigiae: Cambridge University Press, 2009.
 Michael Caesar, Umberto Eco. Philosophy, Semiotics and the Work of Fiction. Cantabrigiae: Polity Press, 1999.
 Rocco Capozzi, ed., Reading Eco. An Anthology. Bloomingtoniae: Indiana University Press, 1997.
 Michele Cogo, Fenomenologia di Umberto Eco. Indagine sulle origini di un mito intellettuale contemporaneo. Bononiae: Baskerville, 2010. ISBN 978-88-8000-310-6.
 Roberto Cotroneo, La diffidenza come sistema. Saggio sulla narrativa di Umberto Eco. Mediolani: Anabasi, 1995.
 Cosimo Di Bari, A passo di critica. Il modello di Media Education nell'opera di Umberto Eco. Florentiae: Firenze University Press, 2009. ISBN 978-88-8453-928-1.
 Grit Fröhlich, Umberto Eco. Philosophie – Ästhetik – Semiotik. Paderborn: Wilhelm Fink Verlag, 2009. ISBN 978-3-7705-4880-4
 Margherita Ganeri, Il «caso» Eco. Panormi: Palumbo, 1991.
 Jules Gritti, Umberto Eco. Lutetiae: Editions Universitaires, 1991.
 Paolo Jachia, Umberto Eco. Arte semiotica letteratura. San Cesario: Manni, 2006.
 Teresa de Lauretis, Umberto Eco. Florentiae: La Nuova Italia, 1981.
 Anna Maria Lorusso, Umberto Eco. Temi, problemi e percorsi semiotici. Romae: Carocci, 2008.
 Patrizia Magli et al., edd., Semiotica: Storia Teoria Interpretazione. Saggi intorno a Umberto Eco. Mediolani: Bompiani, 1982.
 Sandro Montalto, ed., Umberto Eco: l'uomo che sapeva troppo Pisis: ETS, 2007.
 Jean Petitot, Paolo Fabbri, edd., Nel nome del senso. Intorno all'opera di Umberto Eco. Mediolani: Sansoni, 2001.
 Antonio Sorella, ed., Umberto Eco. Sponde remote e nuovi orizzonti. Pescara: Tracce, 2002.
 Marco Sonzogni, Echi di Eco. Balerna: Edizione Ulivo, 2007.
 Michael F. Winter, "Umberto Eco on Libraries: A Discussion of "De Bibliotheca"" in Library Quarterly vol. 64 (1994) pp. 117-129 JSTOR.

 Nexus externi 
 Situs publicus
 Umberto Eco, "La bustina di minerva" (series epistularum fere hebdomadariarum) 

Categoria:Auctores Italiani
!
Categoria:Lyncei recentiores
Categoria:Philologi Italiae
Categoria:Philosophi linguae
Categoria:Professores Universitatis Taurinensis
Categoria:Professores Universitatis Bononiensis
Categoria:Scriptores Italiae
Categoria:Scriptores mythistoriarum Italiae